Obama, Calderon ak Harper, lidè 3 Peyi Nò-Ameriken yo, ap Fè yon Somè nan Guadalajara, o Meksik
2 nan prisipal tèm diskisyon yo se lit kont trafik dwòg avèk efò 3 peyi yo ka fè pou yo kontwole maladi grip pòsin nan.
Prezidanameriken an, Barack Obama, twouve l nan peyi Meksik pou yon somè nò-ameriken,sètadi yon somè avèk tokay meksiken n nan, Felipe Calderon e Premye Miniskanadyen an, Stephen Harper. Konseye La Mezon Blanch pou sekirite Nasyonal,jeneral retrete James Jones, fè konnen, pou sa k konsène relasyon ant Lèzetaziniak Meksik, misye Obama pral pwofite somè sa a pou l ranfòse kowoperasyon ant 2peyi yo nan lit kont trafik dwòg la. Nap site jeneral Jones: " An fèt, gouvènmanCalderon nan travay avèk anpil kouraj an fas katèl yo e mwen panse, nou pansenou dwe fè tout sa n kapab pou n ede vwazen sa a, ede patnè sa a asire l ke noureyisi nan efò sa a." Nouvèl yo fèkonnen youn nan tèm diskisyon ki sou pwogram somè a, se krent ki genyen poumaladi grip pòsin nan (viris H1N1) pa retounen ankò avèk plis fòs ke li tegenyen nan kòmansman ane a nan Amerik du Nò, espesyalman nan Meksik akEtazini. Se konsa vis-konseye pou afè sekirite nasyonal Lèzetazini an, JohnBrennan --ki responsab espesyalman kesyon anti-teworis nan Depatman sekirite Teritoryal-la--pale sou dosye sa a pou l di pandan 3 lidè nò-ameriken yo ap nan vilGuadalajara kote somè a ap dewoule a, yo pral prepare yo pou yo plasekowoperasyon yo nan yon lòt nivo. MisyeBrennan di: "Sa PrezidanObama pral fè nan somè sa a, se travay avèk Prezidan Calderon e Premye Minis Harperpou yo diskite sou sa nap fè, nan tèt ansanm, pou n fè fas ak defi a, yon fasonpou n garanti ke depatman sante piblik 3 peyi yo ak otorite konsène yo travayansanm sou dosye a nan yon kolaborasyon sere-sere." La Mezon Blanchfè konnen depi Prezidan Obama te monte sou pouvwa a nan mwa janvye pase a, lideja rankontre 12 fwa (kantite konbine) avèk misye Calderon e misye Harper. 3 lidè yova genyen pou yo fè plis rankont anvan lontan. Pa egzanp, tandiske misye Harperdeja aksepte yon envitasyon pou l vizite La Mezon Blanch, li-menm, PrezidanObama ak Prezidan Calderon gen plan pou yo asiste somè G-20-an ki pral dewoule nanvil Pittsburg, nan eta Pennsilvani, nan mwa Septanm kap vini la a. Jdesmara@voanews.com